คือตอนผมอายุ 13 ผมลดความอ้วนครับ ลดเยอะพอสมควร ประมาณ 10 กว่าโลครับ คือจากอ้วนไปผอมมากเลยครับ แล้วช่วงที่ผมลดคือช่วงสอบปลายภาคจนถึงปิดเทอมครับ พอเปิดเทอมมา ม.3 เพื่อนสูงกันหมดเลยครับ จากคนที่เคยสูงเท่ากัน ตอน้เขาสูงกว่าเยอะครับ ในขณะที่ผมสูงเท่าเดิม แทบไม่สูงขึ้นเลยครับ ควรทำยังไงดีครับ ผมลดความอ้วนด้วยการอดข้าวเย็น งดไขมันให้มากที่สุดครับ แล้วก็ออกกำลังกายแบบหนักๆทุกวันครับ หยุดแค่บางวัน พ่อผมสูง 165 แม่สูง 148 จะมีโอกาสสูงได้อีกไหมครับ ตอนนี้กลับมากิน 3 มื้อปกติครับ ออกกำลังกายเบาๆ สัปดาห์ละ 3 ครั้งครับ กลับมากินแบบธรรมดาครับ จะสูงขึ้นได้อีกไหมครับ?
สวัสดีค่ะ Theptat Sornpromปัจจัยเรื่องความสูงนั้นขึ้นกับกรรมพันธุ์คือความสูงของพ่อกับแม่มาด้วยบางส่วน รวมทั้งการปฏิบัติตัวอีกบางส่วน โดยส่วนจากกรรมพันธุ์นั้นคงจะแก้ไขอะไรไม่ได้ ส่วนในเรื่องของการปฏิบัติตัวนั้นอาจทำได้ดังนี้-รับประทานอาหารให้ครบ 5 หมู่ เน้นกลุ่มโปรตีน เนื้อ นม ไข่ ไม่มียาบำรุงที่ทำให้สูงขึ้นได้ เพียงแต่จะช่วยเสริมสร้างความแข็งแรงของกระดูกเช่นแคลเซียม วิตามินดี-ออกกำลังกายเพื่อช่วยเสริมสร้างการเติบโตของกระดูกและความแข็งแรงของกล้ามเนื้อ ควรออกกำลังอย่างน้อยวันละ 1 ชั่วโมงเป็นประจำ 3-4 วันต่ออาทิตย์ เน้นกีฬาที่มีการเคลื่อนไหวมากเช่นฟุตบอล บาสเกตบอล หากเจ็บเข่าควรหลีกเลี่ยงกีฬาที่ต้องกระโดดหรือย่อตัวบ่อยๆไปก่อน-นอนหลับพักผ่อนให้เพียงพอ 8-10 ชั่วโมงต่อวัน เพราะจะทำให้ฮอร์โมนที่ใช้ในการเจริญเติบโตจะหลั่งออกมาอย่างเต็มที่หากได้ปฏิบัติตัวดังกล่าวมาก็น่าจะช่วยเพิ่มโอกาสที่จะสูงขึ้นได้บ้างแต่หากรู้สึกว่าร่างกายเตี้ยแคระแกรนกว่าปกติ หยุดสูงก่อนวัยอันควรเช่นก่อน 15 ปีในผู้ชาย ควรไปพบแพทย์เพื่อหาสาเหตุเพิ่มเติมที่อาจส่งผลให้ร่างกายไม่สามารถเจริญเติบโตได้ตามปกติเช่นโรคทางพันธุกรรมบางอย่าง ความผิดปกติของโครโมโซม โรคโลหิตจาง โรคการทำงานผิดปกติของต่อมไทรอยด์หรือต่อมใต้สมอง